PATVIRTINTA

Alytaus miesto savivaldybės mero

2023 m. birželio 22 d.

potvarkiu Nr. M-119

**BUTŲ PIRKIMO BŪDU SĄLYGŲ APRAŠAS**

1. **I SKYRIUS**
2. **BENDROSIOS NUOSTATOS**
3. Butų pirkimo sąlygų aprašas (toliau – aprašas) reglamentuoja butų įsigijimo Alytaus miesto savivaldybės (toliau – savivaldybė) nuosavybėn sąlygas ir tvarką. Aprašo nuostatos taikomos vykdant butų pirkimo procedūras skelbiamų ir neskelbiamų derybų būdu.
4. Butų pirkimo tikslas – padidinti savivaldybės socialinio būsto fondą ir patenkinti asmenų ir (ar) šeimų, turinčių teisę į socialinio būsto nuomą, poreikį Alytaus mieste.
5. Apraše vartojamos sąvokos suprantamos taip, kaip jos apibrėžtos Lietuvos Respublikos paramos būstui įsigyti ar išsinuomoti įstatyme, Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos apraše, patvirtintame Lietuvos Respublikos Vyriausybės 2017-12-13 nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (toliau – nutarimu patvirtintas aprašas), ir kituose teisės aktuose.
6. Savivaldybė, pirkdama butus, vadovaujasi Lietuvos Respublikos paramos būstui įsigyti ar išsinuomoti įstatymo nuostatomis, nutarimu patvirtinto aprašo nuostatomis, Nekilnojamųjų daiktų pirkimo Alytaus miesto savivaldybės vardu tvarkos aprašo, patvirtinto Alytaus miesto savivaldybės tarybos 2022-11-30 sprendimu Nr. T-338 „Dėl Nekilnojamųjų daiktų pirkimo Alytaus miesto savivaldybės vardu tvarkos aprašo patvirtinimo“, nuostatomis, savivaldybės strateginio veiklos plano ir biudžeto priemone 32.1.3.12, butų pirkimo ekonominiu ir socialiniu pagrindimu, šiuo aprašu ir kitais su pirkimu susijusiais dokumentais.
7. Butų pirkimo procedūras organizuoja ir pirkimą atlieka butų pirkimo komisija (toliau – komisija).
8. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.

**II SKYRIUS**

**PIRKIMO OBJEKTAS IR PRIVALOMIEJI REIKALAVIMAI**

1. Pirkimo objektas – butai, esantys Alytaus mieste. Pirkimas kiekvienu atveju skaidomas į dalis priklausomai nuo to, kiek butų savivaldybė planuoja įsigyti.
2. Reikalavimai, kuriuos turi atitikti perkami butai:
   1. 1 kamb. buto bendras naudingasis plotas turi būti ne mažesnis kaip 25 kv. m ir ne didesnis kaip 40 kv. m, 2 kamb. buto – ne mažesnis kaip 39 kv. m ir ne didesnis kaip 57 kv. m, 3 kamb. buto – ne mažesnis kaip 50 kv. m ir ne didesnis kaip 75 kv. m;
   2. butas turi būti geros techninės būklės, tvarkingas, atitikti statybos bei specialiųjų normų (higienos, priešgaisrinės saugos ir kt.) reikalavimus;
   3. buto sienos, lubos ir grindys turi būti tvarkingos, švarios, bute neturi būti pelėsio, durys, langai turi būti sandarūs, techniškai tvarkingi, su privaloma furnitūra;
   4. butas turi būti su visais komunaliniais patogumais – vandentiekiu, kanalizacija, centriniu ar vietiniu šildymu (išskyrus krosnis, židinius), bute turi būti tinkamai įrengti apskaitos prietaisai ar įvadai (šalto ir karšto vandens, dujų, elektros ir kt.);
   5. bute esanti santechnikos įranga (vamzdynas, vonia ar dušas, klozetas, plautuvė, praustuvas, vandens maišytuvai) turi būti be defektų, nesusidėvėjusi, o elektros instaliacija, jungtukai, šakutės lizdai – tvarkingi, be defektų;
   6. bute turi būti tvarkinga, geros būklės dujinė arba elektrinė viryklė su orkaite;
   7. pageidautinas atstumas nuo namo, kuriame yra butas, iki artimiausios viešojo transporto stotelės, – iki 300 m;
   8. butai perkami kartu su inventorizuotais ir teisiškai įregistruotais priklausiniais (rūsiais ir pan.).
3. Papildomi reikalavimai butams, perkamiems asmenims su judėjimo negalia (judantiems neįgaliojo vežimėlyje):
   1. įėjimo į butą durų, jas atidarius, angos bekliūtis plotis, matuojant tarp varčios ir staktos vidaus, turi būti ne mažesnis kaip 850 mm;
   2. durų slenkstis turi būti ne aukštesnis nei 20 mm;
   3. virtuvės patalpa turi būti ne mažesnė kaip 9 kv. m;
   4. name, kuriame yra butas, turi būti liftas arba butas turi būti pirmame aukšte.
4. Neperkami butai, kurie:
   1. yra ginčo objektai teisme, areštuoti, įkeisti ar kitaip suvaržyti;
   2. fiziškai nusidėvėję daugiau kaip 60 proc.;
   3. su bendrojo naudojimo patalpomis – virtuve, tualetu, dušu ar vonia (bendrabučių tipo ar koridorių sistemos), įrengti mediniuose ar karkasiniuose namuose, pusrūsiuose, palėpėse, užstatytuose praėjimuose;
   4. kurių patalpų išdėstymas nesutampa su kadastro duomenų byloje nurodytais duomenimis;
   5. kurių baigtumas nėra 100 proc.;
   6. renovuoti už nebaigtus išmokėti kreditavimo įstaigų kreditus.
5. Pirkimo sutarties sudarymo dieną turi būti sumokėti visi su buto išlaikymu susiję mokesčiai (už komunalines paslaugas, karštą ir šaltą vandenį, elektros ir šilumos energiją, dujas, vietinė rinkliava ir kt.).
6. Įvykdžius pirkimo procedūras, butai ir jų priklausiniai (rūsiai ir pan.) turi būti perduodami geros techninės būklės, tvarkingi, švarūs, atlaisvinti, be jokių apsunkinimų disponuoti, nereikalaujantys papildomų remonto ar kitokio tvarkymo išlaidų.

**III SKYRIUS**

**PASIŪLYMŲ PARENGIMAS, PATEIKIMAS, KEITIMAS**

1. Kandidatas, pageidaujantis dalyvauti derybose, turi pateikti užpildytą pasiūlymo dalyvauti derybose formą (1 priedas) (toliau – pasiūlymas). Skelbiamų derybų atveju kandidatas pasiūlymą turi pateikti per perkančiosios organizacijos skelbime nustatytą terminą.
2. Pasiūlymai priimami darbo dienomis ir darbo valandomis Alytaus miesto savivaldybėje, Rotušės a. 4, Alytuje, siunčiami paštu, adresu Alytaus miesto savivaldybei, Rotušės a. 4, LT-62504 Alytus, arba pateikiami perkančiajai organizacijai elektroninėmis priemonės.
3. Pasiūlymus gali teikti fiziniai ir (ar) juridiniai asmenys. Pasiūlymai ir kiti dokumentai turi būti pateikti lietuvių kalba. Tas pats kandidatas gali teikti pasiūlymą dėl vienos ar daugiau pirkimo dalių.
4. Kandidatas kartu su pasiūlymu turi pateikti šiuos dokumentus:
   1. nuosavybę patvirtinančius dokumentus (nekilnojamojo turto registro duomenų bazės išrašą, ne senesnį kaip 1 mėn. nuo pasiūlymo teikimo datos);
   2. kadastro duomenų bylos kopiją;
   3. fizinio nusidėvėjimo procentą patvirtinančius dokumentus;
   4. energinio naudingumo sertifikato kopiją ar kitus, energinio naudingumo klasę patvirtinančius, dokumentus (vadovaujantis Lietuvos Respublikos statybos įstatymo 51 straipsnio 3 dalies 3 punktu, parduodant ar išnuomojant pastatus ir (ar) jų dalis (butus, kitos paskirties atskiro naudojimo patalpas), pastatų energinio naudingumo sertifikavimas yra privalomas. Parduodami butai turi būti įvertinti ir sertifikuoti pagal Lietuvos Respublikos statybos įstatymo nuostatas ir statybos techninio reglamento STR 2.01.09:2016 „Pastatų energinio naudingumo projektavimas ir sertifikavimas“ reikalavimus. Savivaldybė, pagal galimybes, siekia įsigyti kuo aukštesnės energinio naudingumo klasės butus);
   5. įgaliojimo, suteikiančio teisę asmeniui derėtis dėl buto pardavimo, pateikti pasiūlymą ir parduodamo buto dokumentus ir (ar) sudaryti pirkimo sutartį ar kitaip disponuoti butu, kai šis asmuo nėra buto savininkas, kopiją;
   6. pažymą, kad buto savininkas neturi įsipareigojimų bei įsiskolinimų, susijusių su namo modernizavimu, kreditu ir palūkanomis (tuo atveju, kai butas yra modernizuotame name);
   7. užpildytą informacijos apie namo, kuriame yra parduodamas butas, renovavimą formą (2 priedas);
   8. kitus dokumentus, jeigu jie yra reikalingi.
5. Pasiūlyme turi būti nurodyta, ar butas parduodamas kartu su jam priskirtu žemės sklypu, jei ne – privaloma nurodyti butui priskirto žemės sklypo naudojimo sąlygas.
6. Pasiūlymo (su priedais) lapai turi būti sunumeruoti, susiūti taip, kad nepažeidžiant susiuvimo nebūtų galima į pasiūlymą įdėti naujų lapų arba juos pakeisti. Paskutinio pasiūlymo lapo antroje pusėje turi būti jį patvirtinantis kandidato parašas ir antspaudas (jei kandidatas juridinis asmuo) ir nurodomas lapų skaičius.
7. Pasiūlymas pateikiamas užklijuotame voke su atitinkamu užrašu, kurioms pirkimo dalims jis teikiamas, nurodomi kandidato rekvizitai (vardas ir pavardė arba pavadinimas (jei kandidatas juridinis asmuo), adresas, telefono numeris, el. pašto adresas).
8. Kandidatas iki galutinio pasiūlymų pateikimo termino turi teisę pakeisti, papildyti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu savivaldybė jį gauna raštu iki pasiūlymų pateikimo termino pabaigos.
9. Pasiūlymas turi galioti 90 dienų. Jeigu pasiūlyme nenurodytas jo galiojimo laikas, laikoma, kad jis galioja tiek, kiek numatyta pirkimo dokumentuose. Pasiūlymų galiojimo laikotarpiui nepasibaigus, savivaldybė gali prašyti, kad kandidatas pratęstų pasiūlymo galiojimą iki konkretaus nurodyto laiko, ir praneša apie tai visiems kandidatams. Jei kandidatas iki savivaldybės nustatytos datos neatsako į savivaldybės prašymą pratęsti pasiūlymo galiojimą, laikoma, kad jis atmetė prašymą pratęsti pasiūlymo galiojimo terminą. Bet kokiu atveju pasiūlymo galiojimo termino pratęsimas nesuteikia teisės kandidatui pakeisti pasiūlymo turinio.

**IV SKYRIUS**

**KANDIDATŲ ATRANKA IR DERYBOS**

1. Vokai su pasiūlymais atplėšiami komisijos posėdyje. Pasiūlymai vertinami konfidencialiai, nedalyvaujant pasiūlymus pateikusiems kandidatams.
2. Komisija apžiūri parduodamus butus ir įvertina jų atitikimą aprašo bei kitų pirkimo ar su pirkimu susijusių dokumentų reikalavimams. Pildomos techninio vertinimo formos (3, 4 priedai).
3. Derybų metu komisija, siekdama ekonomiškai naudingiausio rezultato, derasi dėl techninių, ekonominių ir kitokių pirkimo sąlygose nustatytų reikalavimų, taip pat dėl kainos (ji turi būti pagrįsta palyginti su nekilnojamųjų daiktų rinkos kainų analogais).

**V SKYRIUS**

**VERTINIMO KRITERIJAI**

1. Komisija sudaro atskiras pasiūlymų vertinimo eiles kiekvienai pirkimo daliai pagal ekonominio naudingumo vertinimo kriterijus. Kiekvienoje pirkimo dalyje išrenkamas laimėjęs kandidatas, kurio pasiūlymo ekonominio naudingumo vertinimo kriterijus po derybų yra didžiausias.
2. Jeigu įvertinus visus pasiūlymus, derybų rezultatus ir suskaičiavus kiekvieno pasiūlymo ekonominį naudingumą paaiškėja, kad yra daugiau butų, surinkusių vienodą balų skaičių, sudarant pasiūlymų eilę pirmiau bus įrašytas tas butas, kurio pasiūlymas pateiktas anksčiau.
3. Pasiūlymų vertinimo kriterijai butams:

|  |  |  |
| --- | --- | --- |
|  | **Vertinimo kriterijai** | **Ekonominio naudingumo įvertinimas balais** |
| *1* | *2* | *3* |
| **I.** | **Kaina (C)** | Maksimalus balas – 60 |
| **II.** | **Techninio įvertinimo kriterijai (T)** | Maksimalus balas – 30 |
| **II.1.** | **Gyvenamosios patalpos (T1)** |  |
|  | Su rūsiu | 0 arba 3 |
|  | Su balkonu | 0 arba 8 |
| **II.2.** | **Aukštas (T2)** |  |
|  | Paskutinis (viršutinis) | 0 |
|  | Nuo ketvirto iki priešpaskutinio aukšto | 1 |
|  | Pirmas aukštas | 2 |
|  | Antras, trečias aukštai | 3 |
| **II.3.** | **Langai (T3)** | 0–5 |
|  | Be stiklo paketų | 0 |
|  | Su stiklo paketais | 5 |
|  | Jeigu langai be stiklo paketų (nepakeisti), tačiau įstiklintas balkonas, vertinama 1 balu.  Jeigu dalis langų (mažiau kaip 50 proc.) pakeisti su stiklo paketais, vertinama 2 balais.  Jeigu pusė langų (50 proc.) pakeisti su stiklo paketais, vertinama 3 balais.  Jeigu dalis langų (daugiau kaip 50 proc.) pakeisti su stiklo paketais, vertinama 4 balais.  Jeigu visi langai pakeisti su stiklo paketais, vertinama 5 balais. |  |
| **II.4.** | **Remonto būklė (T4)** |  |
|  | Virtuvė | 0–4 |
|  | Vonia ir tualetas | 0–4 |
|  | Kambariai ir koridorius | 0–3 |
| **III.** | **Energinio naudingumo klasė (E):** | Maksimalus balas – 10 |
|  | A++ | 10 balų |
|  | A+ | 9 balai |
|  | A | 8 balai |
|  | B | 7 balai |
|  | C | 6 balai |
|  | D | 5 balai |
|  | E | 4 balai |
|  | F | 3 balai |
|  | G | 1. balai |

1. Pasiūlymų vertinimo kriterijai butams, perkamiems asmenims su judėjimo negalia (judantiems neįgaliojo vežimėlyje):

|  |  |  |
| --- | --- | --- |
|  | **Vertinimo kriterijai** | **Ekonominio naudingumo įvertinimas balais** |
| *1* | *2* | *3* |
| **I.** | **Kaina (C)** | Maksimalus balas – 60 |
| **II.** | **Techninio įvertinimo kriterijai (T)** | Maksimalus balas – 30 |
| **II.1.** | **Gyvenamosios patalpos (T1)** |  |
|  | Su rūsiu | 0 arba 1 |
|  | Su balkonu | 0 arba 3 |
|  | Su lauko pandusu | 0 arba 3 |
|  | Su keltuvu | 0 arba 4 |
| **II.2.** | **Aukštas (T2)** |  |
|  | Pirmas aukštas | 3 |
|  | Antras aukštas arba antras aukštas, kai yra liftas | 2 |
|  | Nuo trečio iki priešpaskutinio aukšto, kai yra liftas | 1 |
| **II.3.** | **Langai (T3)** | 0–5 |
|  | Be stiklo paketų | 0 |
|  | Su stiklo paketais | 5 |
|  | Jeigu langai be stiklo paketų (nepakeisti), tačiau įstiklintas balkonas, vertinama 1 balu.  Jeigu dalis langų (mažiau kaip 50 proc.) pakeisti su stiklo paketais, vertinama 2 balais.  Jeigu pusė langų (50 proc.) pakeisti su stiklo paketais, vertinama 3 balais.  Jeigu dalis langų (daugiau kaip 50 proc.) pakeisti su stiklo paketais, vertinama 4 balais.  Jeigu visi langai pakeisti su stiklo paketais, vertinama 5 balais. |  |
| **II.4.** | **Remonto būklė (T4)** |  |
|  | Virtuvė | 0–4 |
|  | Vonia ir tualetas | 0–4 |
|  | Kambariai ir koridorius | 0–3 |
| **III.** | **Energinio naudingumo klasė (E):** | Maksimalus balas – 10 |
|  | A++ | 10 balų |
|  | A+ | 9 balai |
|  | A | 8 balai |
|  | B | 7 balai |
|  | C | 6 balai |
|  | D | 5 balai |
|  | E | 4 balai |
|  | F | 3 balai |
|  | G | 2 balai |

1. Ekonominio naudingumo nustatymas:
   1. ekonominis naudingumas (*S*) apskaičiuojamas sudedant pasiūlymo kainos (*C*) ir kitų kriterijų (*T*) ir (*E*) balus:

*;*

* 1. pasiūlymo kainos (*C*) balai apskaičiuojami mažiausios pasiūlytos (suderėtos) 1 kv. m kainos (*Cmin*) ir vertinamo pasiūlymo (suderėto) 1 kv. m  kainos (*Cp*) santykį dauginant iš vertinimui skirto kainos maksimalaus balo (*X = 60*):

;

* 1. kriterijų (*Ti*) balai priskiriami tiesiogiai;
  2. kriterijų (*T*) balai apskaičiuojami sudedant atskirų kriterijų (*Ti*) balus:
  3. kriterijų (*E*) balai priskiriami tiesiogiai;
  4. maksimalus balų skaičius – 100.

**VI SKYRIUS**

**PIRKIMO SUTARTIS**

1. Pageidaujama pirkimo sutarties sudarymo data – per 3 mėn. nuo pasiūlymų pateikimo datos. Savivaldybė įsigytu butu gali pradėti naudotis iškart po pirkimo sutarties pasirašymo, nebent sutartyje nustatyta kitaip.
2. Prieš pasirašant pirkimo sutartį pardavėjas pirkėjui turi pateikti:
   1. buto, jo priklausinių (rūsių ir pan.), pašto dėžutės ir kitus raktus;
   2. kadastro duomenų bylą;
   3. energinio naudingumo sertifikatą;
   4. atsiskaitymą už komunalines ir kitas paslaugas pagrindžiančius dokumentus.
3. Pirkimo sutarties sudarymo išlaidas apmoka pirkėjas.
4. Pinigai už nupirktą butą pervedami į pardavėjo nurodytą sąskaitą per 30 kalendorinių dienų nuo pirkimo sutarties sudarymo.

**VII SKYRIUS**

**BAIGIAMOSIOS NUOSTATOS**

1. Kandidatai privalo laikytis visų šiame apraše, jo prieduose ir kituose pirkimo ar su pirkimu susijusiuose dokumentuose nustatytų sąlygų ir reikalavimų. Išlaidos, susijusios su dalyvavimu derybose, kandidatams nekompensuojamos.
2. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.
3. Kandidatų asmens duomenys tvarkomi ir saugomi pagal Lietuvos Respublikos asmens duomenų teisinės apsaugos įstatymo ir 2016-04-27 Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimus. Asmens duomenų tvarkymo tikslas – pirkimo organizavimas ir jo vykdymas, sutarčių rengimas, vykdymas bei pasirašymas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Butų pirkimo sąlygų aprašo

1 priedas

**(Pasiūlymo dalyvauti derybose forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kandidato vardas ir pavardė arba pavadinimas (jei tai juridinis asmuo), kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Adresas, telefonas, el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PASIŪLYMAS**

**DALYVAUTI DERYBOSE**

\_\_\_\_\_\_\_\_\_\_\_\_\_\_\_\_\_

(Data)

**Pirkimo dalys, kurioms teikiamas pasiūlymas:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**Duomenys apie parduodamą butą:**

|  |  |
| --- | --- |
| Adresas |  |
| Bendras naudingasis buto plotas (kv. m) |  |
| Kambarių skaičius |  |
| Aukštas, kuriame yra butas |  |
| Rūsys (įrašyti „Yra“ arba „Nėra“) |  |
| Balkonas (įrašyti „Yra“ arba „Nėra“) |  |
| Namo, kuriame yra butas, aukštų skaičius |  |
| Namo, kuriame yra butas, statybos metai |  |
| Namo, kuriame yra butas, tipas (plytinis, monolitinis, stambiaplokštis ir pan.) |  |
| Atstumas nuo namo, kuriame yra butas, iki artimiausios viešojo transporto stotelės (m) |  |

**Parduodamo buto pradinė** **kaina:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur .

(Suma skaičiais ir žodžiais)

**Ar butui priskirtas žemės sklypas:**

TAIP 

NE 

**Jei butui priskirtas žemės sklypas, ar butas parduodamas kartu su jam priskirtu žemės sklypu:**

TAIP 

NE  žemės sklypo naudojimo sąlygos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**PATVIRTINU, kad:**

* pasiūlymas atitinka pirkimo ir su pirkimu susijusių dokumentų reikalavimus ir sąlygas;
* iki bus sudaryta oficiali pirkimo sutartis, šis pasiūlymas galioja kaip įpareigojanti sutartis;
* esu informuotas (-a), kad jeigu būsiu pripažintas (-a) laimėjusiu (-ia) kandidatu (-e) ir po derybų nepagrįstai atsisakysiu sudaryti pirkimo sutartį, privalėsiu sumoka 50 proc. perkančiosios organizacijos patirtų individualaus turto vertinimo išlaidų.

**NURODAU:**

* pasiūlyme pateiktą konfidencialią informaciją (kaina negali būti konfidenciali): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
* buto apžiūrėjimo sąlygas (komisijai, turto vertintojui, ekspertams ir kt.): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

(Pvz., data ir laikas, asmens, į kurį galima kreiptis dėl apžiūrėjimo, vardas ir pavardė, telefonas, el. paštas ir pan.)

* kitas sąlygas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
* pasiūlymas galioja (pasiūlymas turi galioti ne trumpiau kaip 90 dienų): \_\_\_\_\_\_\_\_\_ .

PRIDEDAMA:

1. Nuosavybę patvirtinantys dokumentai (Nekilnojamo turto registro duomenų bazės išrašas, kuris negali būti senesnis daugiau kaip 1 mėn. nuo pasiūlymo teikimo datos), \_\_\_\_\_\_\_\_\_ lapas (-ai), (-ų).

2. Kadastro duomenų bylos kopija, \_\_\_\_\_\_\_\_\_ lapas (-ai), (-ų).

3. Energinio naudingumo sertifikato kopija ar kiti energinio naudingumo klasę patvirtinantys dokumentai, \_\_\_\_\_\_\_\_\_ lapas (-ai), (-ų).

4. Fizinio nusidėvėjimo procentą patvirtinantys dokumentai, \_\_\_\_\_\_\_\_\_ lapas (-ai), (-ų).

5. Informacijos apie namo, kuriame yra parduodamas butas, renovavimą forma (aprašo 2 priedas), \_\_\_\_\_\_\_\_\_ lapas (-ai), (-ų).

6. Jeigu butas yra atnaujintame (modernizuotame) name, pateikiama pažyma apie savininko įsipareigojimus bei įsiskolinimus, susijusius su namo modernizavimu, kreditu, palūkanomis ir pan., \_\_\_\_\_\_\_\_\_ lapas (-ai), (-ų).

7. Įgaliojimo kopija (jeigu pasiūlymą teikiantis asmuo nėra buto savininkas), \_\_\_\_\_\_\_\_\_ lapas (-ai), (-ų).

8. Bendraturčių sprendimas (sutikimas) parduoti butą (jeigu butas bendrosios nuosavybės teise priklauso ir kitiems asmenims), \_\_\_\_\_\_\_\_\_ lapas (-ai), (-ų).

9. Kiti dokumentai, \_\_\_\_\_\_\_\_\_ lapas (-ai), (-ų).

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Pareigos (jei tai juridinis asmuo)) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas ir pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_

Butų pirkimo sąlygų aprašo

2 priedas

**(Informacijos apie namo, kuriame yra parduodamas butas, renovavimą forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Namo, kuriame yra parduodamas butas, adresas)

**INFORMACIJA APIE NAMO, KURIAME YRA PARDUODAMAS BUTAS,**

**RENOVAVIMĄ**

1. **Ar namas yra renovuotas:**

TAIP 

NE 

**2. Jei namas yra renovuotas, ar buto savininkas visiškai atsiskaitęs už namo renovaciją (sumokėtos visos įmokos):**

TAIP

NE

Pastaba. Jei namas jau yra renovuotas, toliau anketos pildyti nereikia

1. **Ar namas šiuo metu renovuojamas:**

TAIP 

NE 

1. **Ar parengtas namo investicijų planas:**

TAIP 

NE 

1. **Jei parengtas namo investicijų planas, ar jam yra pritarta visuotiniame gyventojų susirinkime:**

TAIP

NE

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Namo administratoriaus (valdytojo) pavadinimas ir pareigos) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas ir pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_

Butų pirkimo sąlygų aprašo

3 priedas

(Techninio vertinimo forma)

**TECHNINIS VERTINIMAS**

Nekilnojamojo daikto, priklausančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Vardas ir pavardė arba pavadinimas (jei tai juridinis asmuo))

esančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Adresas)

kitos pastabos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |  |  |  |
| --- | --- | --- | --- | --- |
| **Eil. Nr.** | **Techninio vertinimo kriterijų pavadinimas** | **Vertinimo balai (ribos)** | **Vertinimas balais** | **Pastabos** |
| *1* | *2* | *3* | *4* | *5* |
| **1.** | **Gyvenamosios patalpos (T1)** |  |  |  |
| 1.1. | Su rūsiu | 0 arba 3 |  |  |
|  | Parametrai:  Jeigu be rūsio – 0 balų.  Jeigu su rūsiu – 3 balai. |  |  |  |
| 1.2. | Su balkonu | 0 arba 8 |  |  |
|  | Parametrai:  Jeigu be balkono – 0 balų.  Jeigu su balkonu – 8 balai. |  |  |  |
| **2.** | **Aukštas (T2)** | 0–3 |  |  |
| 2.1. | Paskutinis (viršutinis) | 0 |  |  |
| 2.2. | Nuo ketvirto iki priešpaskutinio aukšto | 1 |  |  |
| 2.3. | Pirmas aukštas | 2 |  |  |
| 2.4. | Antras, trečias aukštai | 3 |  |  |
| **3.** | **Langai (T3)** | 0–5 |  |  |
| 3.1. | Be stiklo paketų | 0 |  |  |
| 3.2. | Su stiklo paketais | 5 |  |  |
|  | Parametrai:  Jeigu visi langai be stiklo paketų (nepakeisti) – 0 balų.  Jeigu langai be stiklo paketų (nepakeisti), tačiau įstiklintas balkonas – 1 balas.  Jeigu dalis langų (mažiau kaip 50 proc.) pakeisti su stiklo paketais – 2 balai.  Jeigu 50 proc. langų pakeisti su stiklo paketais – 3 balai.  Jeigu dalis langų (daugiau kaip 50 proc.) pakeisti su stiklo paketais – 4 balai.  Jeigu visi langai pakeisti su stiklo paketais – 5 balai. |  |  |  |
| **4.** | **Remonto būklė (T4)** |  |  |  |
| 4.1. | Virtuvė | 0–4 |  |  |
|  | Parametrai:  Jeigu neremontuota, apleista, reikalingas visapusiškas remontas – 0 balų.  Jeigu reikalingas einamasis remontas – 1 balas.  Jeigu reikalingas kosmetinis remontas – 2 balai.  Jeigu suremontuota, atliktas paprastas remontas – 3 balai.  Jeigu nepriekaištingai suremontuota – 4 balai. |  |  |  |
| 4.2. | Vonia ir tualetas | 0–4 |  |  |
|  | Parametrai:  Jeigu neremontuota, apleista, reikalingas visapusiškas remontas – 0 balų.  Jeigu reikalingas einamasis remontas – 1 balas.  Jeigu reikalingas kosmetinis remontas – 2 balai.  Jeigu suremontuota, atliktas paprastas remontas – 3 balai.  Jeigu nepriekaištingai suremontuota – 4 balai. |  |  |  |
| 4.3. | Kambariai ir koridorius | 0–3 |  |  |
|  | Parametrai:  Jeigu neremontuota, apleista, reikalingas visapusiškas remontas – 0 balų.  Jeigu reikalingas einamasis ar kosmetinis remontas –1 balas.  Jeigu suremontuota, atliktas paprastas remontas – 2 balai.  Jeigu nepriekaištingai suremontuota – 3 balai. |  |  |  |
|  | **Balų suma** | **0–30** |  |  |

|  |  |  |
| --- | --- | --- |
| Komisijos pirmininkas (-ė) | (Parašas) | (Vardas, pavardė) |
|  |  |  |
| Komisijos sekretorius (-ė) | (Parašas) | (Vardas, pavardė) |
|  |  |  |
| Komisijos nariai (-ės) | (Parašas) | (Vardas, pavardė) |
|  | (Parašas) | (Vardas, pavardė) |
|  | (Parašas) | (Vardas, pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_

Butų pirkimo sąlygų aprašo

4 priedas

(Techninio vertinimo forma butams, perkamiems asmenims su judėjimo negalia (judantiems neįgaliojo vežimėlyje))

**TECHNINIS VERTINIMAS BUTAMS, PERKAMIEMS ASMENIMS SU JUDĖJIMO NEGALIA (JUDANTIEMS NEĮGALIOJO VEŽIMĖLYJE)**

Nekilnojamojo daikto, priklausančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Vardas ir pavardė arba pavadinimas (jei tai juridinis asmuo))

esančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Adresas)

kitos pastabos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |  |  |  |
| --- | --- | --- | --- | --- |
| **Eil. Nr.** | **Techninio vertinimo kriterijų pavadinimas** | **Vertinimo balai (ribos)** | **Vertinimas balais** | **Pastabos** |
| *1* | *2* | *3* | *4* | *5* |
| **1.** | **Gyvenamosios patalpos (T1)** |  |  |  |
| 1.1. | Su rūsiu | 0 arba 1 |  |  |
|  | Parametrai:  Jeigu be rūsio – 0 balų.  Jeigu su rūsiu – 1 balas. |  |  |  |
| 1.2. | Su balkonu | 0 arba 3 |  |  |
|  | Parametrai:  Jeigu be balkono – 0 balų.  Jeigu su balkonu – 3 balai. |  |  |  |
| 1.3. | Su lauko pandusu | 0 arba 3 |  |  |
|  | Parametrai:  Jeigu be lauko panduso – 0 balų.  Jeigu su lauko pandusu – 3 balai. |  |  |  |
| 1.4. | Su keltuvu | 0 arba 4 |  |  |
|  | Parametrai:  Jeigu be keltuvo – 0 balų.  jeigu su keltuvu – 4 balai. |  |  |  |
| **2.** | **Aukštas (T2)** | 0–3 |  |  |
| 2.1. | Paskutinis (viršutinis) | 0 |  |  |
| 2.2. | Nuo trečio iki priešpaskutinio aukšto, kai yra liftas | 1 |  |  |
| 2.3. | Antras aukštas, kai yra liftas | 2 |  |  |
| 2.4. | Pirmas aukštas | 3 |  |  |
| **3.** | **Langai (T3)** | 0–5 |  |  |
| 3.1. | Be stiklo paketų | 0 |  |  |
| 3.2. | Su stiklo paketais | 5 |  |  |
|  | Parametrai:  Jeigu visi langai be stiklo paketų (nepakeisti) – 0 balų.  Jeigu langai be stiklo paketų (nepakeisti), tačiau įstiklintas balkonas – 1 balas.  Jeigu dalis langų (mažiau kaip 50 proc.) pakeisti su stiklo paketais – 2 balai.  Jeigu 50 proc. langų pakeisti su stiklo paketais – 3 balai.  Jeigu dalis langų (daugiau kaip 50 proc.) pakeisti su stiklo paketais – 4 balai.  Jeigu visi langai pakeisti su stiklo paketais – 5 balai. |  |  |  |
| **4.** | **Remonto būklė (T4)** |  |  |  |
| 4.1. | Virtuvė | 0–4 |  |  |
|  | Parametrai:  Jeigu neremontuota, apleista, reikalingas visapusiškas remontas – 0 balų.  Jeigu reikalingas einamasis remontas – 1 balas.  Jeigu reikalingas kosmetinis remontas – 2 balai.  Jeigu suremontuota, atliktas paprastas remontas – 3 balai.  Jeigu nepriekaištingai suremontuota – 4 balai. |  |  |  |
| 4.2. | Vonia ir tualetas | 0–4 |  |  |
|  | Parametrai:  Jeigu neremontuota, apleista, reikalingas visapusiškas remontas – 0 balų.  Jeigu reikalingas einamasis remontas – 1 balas.  Jeigu reikalingas kosmetinis remontas – 2 balai.  Jeigu suremontuota, atliktas paprastas remontas – 3 balai.  Jeigu nepriekaištingai suremontuota – 4 balai. |  |  |  |
| 4.3. | Kambariai ir koridorius | 0–3 |  |  |
|  | Parametrai:  Jeigu neremontuota, apleista, reikalingas visapusiškas remontas – 0 balų.  Jeigu reikalingas einamasis ar kosmetinis remontas – 1 balas.  Jeigu suremontuota, atliktas paprastas remontas – 2 balai.  Jeigu nepriekaištingai suremontuota – 3 balai. |  |  |  |
|  | **Balų suma** | **0–30** |  |  |

|  |  |  |
| --- | --- | --- |
| Komisijos pirmininkas (-ė) | (Parašas) | (Vardas, pavardė) |
|  |  |  |
| Komisijos sekretorius (-ė) | (Parašas) | (Vardas, pavardė) |
|  |  |  |
| Komisijos nariai (-ės) | (Parašas) | (Vardas, pavardė) |
|  | (Parašas) | (Vardas, pavardė) |
|  | (Parašas) | (Vardas, pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_